open-index/open-wikipedia-markdown huggingface dataset:
Дабл-дабл

**Дабл-дабл** () — так у баскетболе вызначаюць гульца, які за адну гульню мае двухзначную выніковасьць двух паказчыкаў. Напрыклад: 15 перадач і 12 блёкшотаў.

Паказчыкі дабл-дабл:
* перахопы
* падборы
* пункты
* перадачы
* блёкшоты

У гісторыі НБА ад сэзону 1985—1986 гадоў лідэрамі па колькасьці дабл-даблаў зьяўляюцца знакамітыя гульцы клюбу «Юта Джаз» Джон Стоктан і Карл Мэлоўн. Стоктан у выніку рэгулярных сэзонаў НБА зрабіў 709 дабл-даблаў у камбінацыі пункты-перадачы, а Мэлоўн зрабіў 811 дабл-даблаў ў камбінацыі пункты-падборы.

## Глядзіце таксама
* Трыпл-дабл
* Квадрупл-дабл

Катэгорыя:Баскетбольныя назвы
Лівінгстан (футбольны клюб)

«**Лівінгстан**» () — шатляндзкі футбольны клюб з гораду Лівінгстану. Заснаваны ў 1943 годзе.

## Дасягненьні
* Уладальнік Кубка лігі: 2004
* Уладальнік Чэлендж кубка: 2015

## Крыніцы

## Вонкавыя спасылкі
* Афіцыйны сайт

Катэгорыя:Лівінгстан (Шатляндыя)
Магілёў-2

**«Магілёў-2»** — пераважна беларускамоўны недзяржаўны, камэрцыйны тэлеканал Магілёва, заснаваны ў 1994 годзе. Ад заснаваньня штодзённыя выпускі навінаў і ўсе аўтарскія праекты журналістаў робяцца толькі на беларускай мове.

## Уласныя перадачы
* Гандлёвы шэраг (аўторак 18:45, пятніца 21:45 і нядзеля 10:10 ды 20:00);
* Гарадзкія навіны (панядзелак-пятніца 18:30 і 21:30);
* Ёсьць нагода (панядзелак-пятніца 19:00-20:10 і нядзеля 18:30-20:00);
* Скрыжаваньні (серада 21:45-21:55, чацьвер 7:30-7:40 і субота 8:00-8:10);
* У гасьцях у бабкі Агапкі
* Фэір плэй (аўторак 21:45, серада 7:30 і чацьвер 18:45);
* Чат-лайв (панядзелак-пятніца 13:00-17:30).

## Крыніцы

## Вонкавыя спасылкі
* Навіны тэлеканала
* Ютуб спартовай перадачы «Фэір плэй»

Катэгорыя:Беларускія тэлеканалы
Катэгорыя:Тэлеканалы на беларускай мове
Катэгорыя:Тэлеканалы на расейскай мове
Катэгорыя:Магілёў
Катэгорыя:Зьявіліся ў 1994 годзе
Слабада Ужыцэ

«**Слабада**» () — сэрбскі футбольны клюб з гораду Ужыцэ. Заснаваны ў 1925 годзе.

## Вонкавыя спасылкі
* Афіцыйны сайт

Катэгорыя:Ужыцэ
Майкл Брэдлі

**Майкл Шыян Брэдлі** (;  31 ліпеня 1987 году, Прынстан, Нью-Джэрзі, ЗША) — колішні амэрыканскі футбаліст, які гуляў за нацыянальную зборную ЗША на пазыцыі паўабаронцы.

## Кар’ера
### Клюбная
Майкл Брэдлі нарадзіўся ў Прынстане, штат Нью-Джэрзі. Ягоны бацька, Боб Брэдлі, гуляў у камандзе Прынстанскага ўнівэрсытэту ў 1976—1980 гадох, пасьля працаваў трэнэрам. Сваё дзяцінства Майкл правёў у штаце Іліной разам з бацькам, які тады трэніраваў каманду «Чыкага Файр». Да 2002 году Майкл гуляў у юніёрскай камандзе «Чыкага Сокерз». Ва ўзросьце 16 гадоў, Брэдлі падпісаў кантракт з МЛС у 2004 годзе. На драфце ён быў абраны клюбам «Мэтрастарз» пад нумарам 36. У студзені 2006 году Брэдлі стаў самым маладым футбалістам MLS, прададзеным у эўрапейскі клюб. Ягонай новай камандай стаў нідэрляндзкі «Гээрэнвээн». 16 красавіка 2006 году ў матчы супраць АЗ, Майкл дэбютаваў у Эрэдывізіі. 31 жніўня 2008 году Брэдлі падпісаў чатырохгадовы кантракт з «Барусіяй» зь Мёнхэнглядбаху. Пазьней высьветлілася, што ён меў таксама сакрэтнае пагадненьне з ангельскім клюбам «Бірмінггэм Сіці», але той ня здолеў захаваць месца ў элітным ангельскім дывізіёне.

31 жніўня 2011 году Брэдлі перайшоў у «К’ева». Майкл адразу стаў ключавым футбалістам каманды. 7 красавіка 2012 году ў матчы супраць «Катаніі» ён забіў свой першы й адзіны гол за клюб. 15 ліпеня 2012 году Брэдлі падпісаў кантракт з «Ромай» тэрмінам да 30 чэрвеня 2016 году.

9 студзеня 2014 году «Рома» абвесьціла пра продаж Брэдлі ў клюб МЛС «Таронта» за 10 мільёнаў даляраў.

### Міжнародная
26 траўня 2006 году Брэдлі дэбютаваў у зборнай ЗША ў таварыскім матчы супраць зборнай Вэнэсуэлы. У канцы 2006 году на пасаду галоўнага трэнэра нацыянальнай каманды прыйшоў бацька Майкла, Боб. Пад ягоным кіраўніцтвам Брэдлі-малодшы стаў асноўным футбалістам каманды.

## Дасягненьні
**«Таронта»**:
* Чэмпіён Канады: 2016, 2017, 2018, 2020
* Уладальнік Кубка МЛС: 2017

**ЗША**:
* Пераможца залатога кубку КОНКАКАФ: 2007, 2017

## Крыніцы

## Вонкавыя спасылкі
* Профіль на афіцыйным сайце клюбу «Мэтрастарз»
* 
* 
* 

Катэгорыя:Футбалісты ЗША
Катэгорыя:Футбалісты і футбалісткі ЗША на Алімпійскіх гульнях
Катэгорыя:Футбалісты і футбалісткі на летніх Алімпійскіх гульнях 2008 году
Мікаэль Антансан

**Мікаэль Антансан** (;  31 траўня 1981 году, Сыльгёўда, Швэцыя) — швэдзкі футбаліст клюбу «АІК Атляс». У 2004—2015 гадах выступаў за нацыянальную зборную Швэцыі на пазыцыі абаронцы.

## Кар’ера
### Клюбная
Антансан пачаў сваю кар’еру ў клюбе АІК Сыльгёўда, ужо ў падлеткавым узросьце дэбютаваўшы ў асноўнай камандзе. У 1997 годзе перайшоў у клюб «Гётэборг», першы час гуляў і трэніраваўся ў складзе моладзевай каманды. У Альсвэнскан дэбютаваў у 2001 годзе, з 2003 году быў ужо гульцом асноўнага складу.

Улетку 2004 году перайшоў у аўстрыйскі клюб «Аўстрыя». У камандзе адыграў два сэзоны, аднак вельмі шмат прапусьціў з-за частых траўмаў: у чэмпіёнскім сэзоне 2005—2006 гадоў адгуляў усяго ў 12 матчах. Тым ня менш, акрамя чэмпіёнскага тытулу, атрымаў перамогу з «Аўстрыей» у двух Кубках Аўстрыі. У 2006 годзе Антансан стаў футбалістам грэцкага «Панатынаікосу», які тады трэніраваў ягоны суайчыньнік Ганс Баке, але рэдка трапляў у склад, асабліва пасьля адстаўкі швэдзкага спэцыяліста.

Правёўшы ў Грэцыі адзін сэзон, Антансан вярнуўся ў Скандынавію, заключыўшы кантракт на 4 гады з дацкім клюбам «Капэнгаген». З камандай стаў трохразовым чэмпіёнам Даніі, адзін раз выйграў Кубак, з посьпехам гуляў у Лізе чэмпіёнаў. У чэрвені 2011 году перайшоў у італьянскую «Балёньню», правёў у першым сэзоне 28 матчаў.

У 2014 годзе гулец вярнуўся ў дацкі «Капэнгаген».

### Міжнародная
Дэбютаваў у складзе зборнай Швэцыі 22 студзеня 2004 году ў матчы супраць зборнай Нарвэгіі. Пазьней гуляў за зборную нерэгулярна, з 2006 году не выклікаўся ў каманду на працягу амаль пяці гадоў, да вясны 2011 году.

## Дасягненьні
**«Аўстрыя»**:
* Чэмпіён Аўстрыі: 2006
* Уладальнік Кубка Аўстрыі: 2005, 2006

**«Капэнгаген»**:
* Чэмпіён Даніі: 2009, 2010, 2011, 2016, 2017
* Уладальнік Кубка Даніі: 2009, 2015, 2016, 2017

## Крыніцы

## Вонкавыя спасылкі
* Профіль на афіцыйным сайце ФК «Капэнгаген»
* Статыстыка на National Football Teams
* Профіль на сайце transfermarkt.de
* Профіль на сайце weltfussball.de

Катэгорыя:Швэдзкія футбалісты
Марыяна Андухар

**Марыя́на Ганса́лё Анду́хар** (;  30 ліпеня 1983 году, Буэнас-Айрэс, Аргентына) — колішні аргентынскі брамнік і гулец нацыянальнай зборнай Аргентыны. У складзе «Эстудыянтэсу» ў 2009 годзе атрымаў перамогу ў Кубку Лібэртадорэс і атрымаў запрашэньне ў нацыянальную зборную.

## Кар’ера

### Клюбная
Пачаў кар’еру ў клюбе «Ўракан» у 2001 годзе й застаўся ў камандзе нават пасьля вылету ў ніжэйшы дывізіён прыз два гады. У сэзоне 2005—2006 гадоў выступаў за італьянскі «Палерма» ва ўмовах вельмі жорсткай канкурэнцыі з боку мясцовых брамнікаў. Усяго Марыяна правёў 11 матчаў у італьянскай Сэрыі А.

У 2006 годзе Андухар далучыўся да каманды, кіраванай Дыега Сымэонэ — «Эстудыянтэс», і стаў адным з ключавых гульцоў у камандзе, якая атрымала перамогу ў Апэртуры чэмпіянату Аргентыны 2006 году. Андухар правёў 16 з 19 матчаў у турніры і прапусьціў у іх толькі 9 галоў. Ён таксама ўдзельнічаў у «Залатым матчы» супраць «Бокі Хуніёрс», які скончыўся перамогай «Эстудыянтэс» зь лікам 2:1. Клюб упершыню за 23 гады стаў чэмпіёнам Аргентыны. У 2008 годзе «Эстудыянтэс» дайшоў да фіналу Амэрыканскага кубка — гэта быў першы міжнародны фінал для клюбу з 1971 году, аднак клюб зь Ля-Пляты саступіў бразыльскаму «Інтэрнасьёналу».

24 чэрвеня 2009 году было абвешчана аб пераходзе па заканчэньні Кубка Лібэртадорэс Марыяна Андухара ў італьянскую «Катанію». Кантракт разьлічаны на 4 гады. 24 студзеня 2014 году афіцыйны сайт «Напалі» паведаміў пра пасьпяховы мэдычны агляд Андухара ў рамках падрыхтоўкі трансфэру гульца ў Нэапаль. Праз чатыры дні было дасягнута пагадненьне на пераход галкіпэра на сэзон 2014—2015 гадоў.

### Міжнародная
Улетку 2009 году галоўны трэнэр зборнай Аргентыны Дыега Марадона нарэшце дазволіў дэбютаваць Марыяна за галоўную каманду краіны, куды Андухар прыцягваўся ў якасьці рэзэрвовага гульца яшчэ з 2007 году. Дэбютная гульня адбылася 6 чэрвеня супраць зборнай Калюмбіі. Андухар адгуляў «на нуль» і Аргентына атрымала хатнюю перамогу зь лікам 1:0.

## Дасягненьні
**«Эстудыянтэс»**:
* Чэмпіён Аргентыны: 2006(а)
* Уладальнік Кубка Лібэртадорэс: 2009

**«Напалі»**:
* Уладальнік Супэркубка Італіі: 2014

## Крыніцы

## Вонкавыя спасылкі
* 
* Профіль на афіцыйным сайце ФК «Катанія»
* Статыстыка на National Football Teams
* Профіль на сайце ESPN
* Статыстыка на сайце FIFA

Катэгорыя:Аргентынскія футбалісты
Марэк Гамшык

**Ма́рэк Га́мшык** (;  27 ліпеня 1987 году, Банская Быстрыца, Чэхаславаччына) — колішні славацкі атакуючы паўабаронца. Гулец нацыянальнай зборнай Славаччыны, браціслаўскага «Словану» й італьянскай «Брэшыі». Удзельнік чэмпіянату сьвету 2010 году, на якім быў капітанам сваёй зборнай, якая дайшла да 1/8 фіналу. Найлепшы футбаліст Славаччыны 2009 і 2010 гадоў.

## Кар’ера
### «Слован»
У «Слован» Марэк патрапіў дзякуючы сувязям свайго дзядулі. Аднак пераход Гамшыка быў ускладнены тым, што ягоная былая каманда «Юпі» запатрабавала ў «Словану» грошы за ягоны пераход. У адпаведнасьці з законам «Слован» быў абавязаны заплаціць кампэнсацыю ў памеры 125 тысячаў славацкіх кронаў, але клюб знаходзіўся ў цяжкім фінансавым становішчы, і кампэнсацыю выплаціў бацька Марэка, прадаўшы сямейны аўтамабіль. 24 ліпеня 2004 году ва ўзросьце 16 гадоў Гамшык дэбютаваў за асноўны склад «Словану» ў матчы другога дывізіёна Славаччыны супраць клюбу «Земплін» зь Міхалаўцаў.

### «Брэшыя»
Марэк прыцягнуў увагу прадстаўніка італьянскай «Брэшыі» Маўрысіё Мікельлі й у хуткім часе гулец падпісаў кантракт зь італьянскім клюбам. За гульца «Брэшыя» заплаціла ўсяго 60 тысячаў эўра. 20 сакавіка 2005 году ў матчы Сэрыі A з «К’ева» Марэк дэбютаваў за асноўны склад свайго клюбу. У наступным сэзоне Марэк, які зьмяніў свой ​​нумар на 17, стаў нашмат часьцей зьяўляцца ў аснове сваёй каманды. 11 студзеня 2006 году Марэк забіў свой першы гол за «Брэшыю» ў матчы на Кубак Італіі.

### «Напалі»
Марэк, які зноўку ўзяў сабе 17 нумар, стаў другім па кошце футбалістам у гісторыі нэапалітанскага клюбу пасьля Дыега Марадоны. За свой новы клюб Марэк дэбютаваў 15 жніўня 2007 году ў матчы першага раўнду Кубка Італіі супраць «Чэзэны». Матч завяршыўся перамогай нэапалітанцаў зь лікам 4:0, а сам Марэк забіў гол і аддаў галявую перадачу. Празь некалькі дзён Марэк дэбютаваў за «Напалі» і ў матчы Сэрыі A.

## Міжнародныя выступы
На пачатку 2007 году галоўны трэнэр нацыянальнай зборнай Славаччыны Ян Коцян, знаходзячыся пад уражаньнем ад выступаў Марэка за «Брэшыю», выклікаў яго ў склад галоўнай каманды краіны. 7 лютага 2007 году ў гішпанскім горадзе Хэрэс-дэ-ля-Франтэра ў таварыскім матчы супраць зборнай Польшчы адбыўся дэбют Гамшыка за нацыянальную зборную. Ён выйшаў на поле на 81 хвіліне пры ліку 2:2, які й быў зафіксаваны на табло пасьля фінальнага сьвістку.

## Дасягненьні
**«Напалі»**:
* Уладальнік Кубка Італіі: 2012, 2014
* Уладальнік Супэркубка Італіі: 2012, 2014

**«Трабзанспор»**:
* Чэмпіён Турэччыны: 2022
* Уладальнік Сурэкубка Турэччыны: 2022

## Крыніцы

## Вонкавыя спасылкі
* Афіцыйны сайт
* Статыстыка на National Football Teams
* Профіль на сайце transfermarkt.co.uk
* Статыстыка на сайце FIFA

Катэгорыя:Славацкія футбалісты
Джакама Банавэнтура

**Джа́кама Банавэнту́ра** (;  22 жніўня 1989 году, Сан-Сэвэрына-Марке, Італія) — італьянскі футбаліст, паўабаронца.

## Кар’ера
### Клюбная
Банэвэнтура дэбютаваў за «Аталянту» 4 траўня 2008 году ў матчы супраць «Ліворна». Гэта быў адзіны ягоны матч сэзону 2007—2008 гадоў. Наступную гульню за клюб правёў 9 лістапада супраць «Фіярэнтыны». 2009 і 2010 гады правёў у арэндах у іншых італьянскіх клюбах. 

У 2010 годзе Банавэнтура вярнуўся ў «Аталянту», падоўжыўшы кантракт да 2015 году. 1 верасьня 2014 году Джакама перайшоў у склад «Міляну», які выдаткаваў за гульца 7 млн эўра.

### Міжнародная
31 траўня 2013 году Банавэнтура дэбютаваў за нацыянальную зборную Італіі, згуляўшы ў пераможным зь лікам 4:0 матчы супраць зборнай Сан-Марына.

## Дасягненьні
**«Мілян»**:
* Уладальнік Супэркубка Італіі: 2016

## Крыніцы

## Вонкавыя спасылкі
* Профіль на афіцыйным сайце ФК «Аталянта»
* Статыстыка на сайце FIGC.it

Катэгорыя:Італьянскія футбалісты
Трэнчын (футбольны клюб)

«**Трэ́нчын**» () — славацкі футбольны клюб з гораду Трэнчына. Заснаваны ў 1992 годзе. Двухразовы чэмпіён Славаччыны (2015, 2016) і двухразовы ўладальнік Кубка Славаччыны (2015, 2016).

## Крыніцы

## Вонкавыя спасылкі
* Афіцыйны сайт

Катэгорыя:Трэнчын
Катэгорыя:Зьявіліся ў 1992 годзе
Мэнталіст (тэлесэрыял)

«**Мэнталіст**» () — амэрыканскі тэлевізійны сэрыял, прэм’ера якога адбылася 23 верасьня 2008 году на канале CBS. Апошняя сэрыя выйшла 18 лютага 2015 году.

## Сюжэт
Галоўны герой — Патрык Джэйн (Сайман Бэйкер), цудоўны псыхоляг-практык і маніпулятар, які некалі прыкідваўся «экстрасэнсам», «празорцам». Займаецца тым, што дапамагае Каліфарнійскаму бюро расьсьледаваньняў у раскрыцьці розных цяжкіх злачынстваў, пераважна — забойстваў. Ён катэгарычна адмаўляе, што магія існуе, і даказвае, што ўсё гэта спрытнасьць рук і назіральнасьць. Дадатковая лінія —  пошук маньяка зь мянушкай «Крывавы Джон», які забіў дачку й жонку Патрыка.

## Вонкавыя спасылкі
* Афіцыйны сайт

Катэгорыя:Тэлесэрыялы ЗША
Кракаўска-Віленская унія

**Кра́каўска-Ві́ленская у́нія** — саюзная дамова паміж Вялікім Княствам Літоўскім і Каралеўствам Польскім, заснаваная на Гарадзельскай уніі 1413 году. 6 траўня 1499 году ў Кракаве акт уніі быў падпісаны польскай шляхтай, а 24 ліпеня таго ж году быў зацьверджаны літоўскім баярствам у Вільні.

## Перадумовы
Першапачатковая Гарадзельская унія 1413 году была складзеная паміж стрыечнымі братамі — каралём польскім Уладзіславам II Ягайлам і вялікім князем літоўскім Вітаўтам. Ініцыятарам аднаўленьня й пацьверджаньня ранейшай дамовы, заключанай 86 гадоў назад, стаў унук Ягайлы, вялікі князь літоўскі Аляксандар, а другім бокам дамовы выступіў яго родны брат Ян Ольбрахт.

Перападпісаньне саюзнай дамовы прайшло ў той жа год, што й пастанова віленскага сойму 1499 году, паводле якога надалей ні вялікі князь літоўскі ня мог быць абраны бяз згоды Польшчы, ні польскі трон ня мог быць замешчаны бяз згоды літоўскага дваранства. Лягічным разьвіцьцём гэтых прававых дакумэнтаў стаў Мельніцкі прывілей 25 кастрычніка 1501 году, паводле якога ўстанаўлівалася, што з тых часоў Польшча й Літва павінны складаць адну дзяржаву, якоя складаецца пад кіраваньнем аднаго караля, які абіраецца ў Кракаве. Норма гэтая была ўпершыню ўжытая ў тым жа годзе: празь некалькі месяцаў 41-летні Ян Ольбрахт нечакана памёр, і Аляксандар уступіў, па сумяшчальніцтве, на польскі трон.

Аднак асноўнай мэтай абноўленай уніі, — як і ранейшай, — заставаўся ваенна-стратэгічны зьвяз, узаемадапамога Польшчы й Літвы пры вядзеньні абарончых і наступальных войнаў; і першым чынам, як пісаў амэрыканскі літоўскі гісторык Антанас Юсайтыс — войнаў Літвы з Масквой і Польшчы — з туркамі й татарамі.

Праект абноўленай уніі быў складзены ў Літве яшчэ ў 1496 годзе. Дасьледуючы, чаму ж рускія праваслаўныя дваране, якія апынуліся пад уладай Літвы, сталі яе зь вядомага часу пакідаць, пераходзячы на службу Маскве, амэрыканскі навуковец О. Бэкус адзначае, што пры перапрацоўцы з ранейшага тэксту уніі зьніклі часткі, якія вызначалі стаўленьне да праваслаўных грамадзянаў у дзяржаве. У сувязі з надаваньнем Польшчай правоў дваранам зь Літвы ў новым тэксьце толькі адзначалася без удакладненьняў, што некаторыя дваране атрымаюць дазвол на асабістыя гербы й іншыя знакі годнасьці ў Польшчы.

## Крыніцы й заўвагі

## Літаратура
* 

Катэгорыя:Польска-літоўскія уніі
Катэгорыя:Міжнародныя пагадненьні XV стагодзьдзя
Катэгорыя:Падзеі 1499 году
Катэгорыя:Падзеі 24 ліпеня
Цэліякія

**Цэліякія** —  глютэна празь нястачу стрававальных фэрмэнтаў. Вымагае пажыцьцёвага выключэньня зь ежы аўса, жыта, пшаніцы, ячменя і вырабаў з гэтымі злакамі (булённыя кубікі, віскі, гарэлка, кансэрвы, карамэль, кетчуп, кілбаса, крабавыя палачкі, маянэз, мясныя і рыбныя паўфабрыкаты, паштэт, піва, растваральная кава, сасіскі, таматная паста і шакалядныя цукеркі з начынкай). Ускладненьне хваробы выклікае , страўнікава-кішачны  і разьвіцьцё ракавай пухліны, што ўяўляе сьмяротную пагрозу. Ад хваробы пакутуе каля 1% насельніцтва Зямлі.

## Чыньнікі
Хваробе спрыяе нэрвовае ўзрушаньне, інфэкцыя і хірургічная апэрацыя ў брушной поласьці.

## Праявы
Хвароба на пачатку суправаджаецца разладам страваваньня, мэтэарызмам і болем у жываце. Затым дадаюцца слабасьць, страта вагі, зьніжэньне апэтыту, раздражняльнасьць, пагаршэньне памяці, боль у суставах, высып на скуры, запаленьне дзяснаў і расколіны на вуснах.

## Крыніцы

## Вонкавыя спасылкі

Катэгорыя:Захворваньні
Катэгорыя:Гастраэнтэралёгія
Вальмавы дах

**Ва́льмавы дах** — від даху з чатырма схіламі, прычым тарцовыя схілы маюць трохвугольную форму (завуцца «вальмы») і распасьціраюцца ад каньку да карнізу. Два іншых схілы трапэцыяпадобнай формы. У выпадку, калі тарцовыя схілы абрываюцца, не даходзячы да карніза, дах завецца *паўвальмавым (галяндзкім)*.

## Літаратура
* Вальмавы дах // Вялікая савецкая энцыкляпэдыя

Катэгорыя:Архітэктурныя элемэнты
Калідор

**Калідор** — праход, які злучае асобныя часткі пабудовы (будынку, збудаваньня) або ізаляванага памяшканьня.

Катэгорыя:Архітэктура
Флігель

**Флігель** (ад , асноўнае значэньне — крыло) — дапаможная прыбудова да жылога або нежылога дому, а таксама асобна стаячая другарадная пабудова, якая ўваходзіць у комплекс гарадзкой ці сельскай сядзібы, функцыянальна й кампазыцыйна падпарадкаваная яе галоўнаму збудаваньню.

Катэгорыя:Архітэктурныя элемэнты
Кубак Беларусі па футболе 2013—2014 гадоў

**Кубак Беларусі па футболе ў сэзоне 2013—2014 гадоў** — 21-ы сэзон беларускага футбольнага турніру сярод прафэсійных беларускіх клюбаў, а таксама камандаў КФК. У адрозьненьне ад чэмпіянату, праводзіцца па схеме восень — вясна. Уладальнік Кубку трапляе ў другі кваліфікацыйны раўнд Лігі Эўропы УЭФА 2014—2015 гадоў. Другі раз у гісторыі ўладальнікам Кубка стаў салігорскі «Шахцёр».

## 1/64 фіналу
У 1/64 фіналу прымаюць удзел пераможцы рэгіянальных спаборніцтваў, а таксама шэсьць камандаў другой лігі.

## 1/32 фіналу
У 1/32 фіналу да пераможцаў 1/64 фіналу далучацца астатнія клюбы другой лігі, а таксама каманды першай лігі, акрамя «Гарадзеі», «Хвалі», «Слуцку», «Ліды» і СКВІЧ, якія пачнуць выступленьні з 1/16 фіналу.

## 1/16 фіналу
У 1/16 фіналу гулялі 24 каманды. Пры лёсаваньні яны былі падзеленыя на два кошыкі. У першы трапілі 8 камандаў вышэйшай лігі, а таксама «Гарадзея», «Хваля», «Слуцак» і «Ліда», а ў другі — пераможцы 1/32 фіналу і СКВІЧ. БАТЭ, «Шахцёр», «Дынама» (Менск) і «Менск» пачыналі ўдзел з 1/8 фіналу як ўдзельнікі эўракубкаў.

## 1/8 фіналу

## 1/4 фіналу

## 1/2 фіналу

## Фінал

## Крыніцы

Катэгорыя:Кубак Беларусі
Язьвін

Назву **Язьвін** маюць:

## Населеныя пункты
### [[Беларусь]]
* Язьвін — вёска ў Маларыцкім раёне Берасьцейскай вобласьці
* Язьвін — вёска ў Шацілавіцкім раёне Гомельскай вобласьці
Спайс

**Спайс** ( — прыправа) — сынтэтычны курыльны наркотык на аснове , што выклікае галюцынацыі, залежнасьць, ломку і псыхоз.

Ужываньне вядзе да выпадзеньня валасоў і дакучлівых думак пра самагубства, а таксама да ванітаў і сутаргі. У 2005 годзе зьявіўся ў краінах Эўропы. У 2008 годзе вызначылі яго асноўны дзейны складнік. У Беларусі трапіў у пералік забароненых да ўжыцьця і распаўсюду пад пагрозай зьняволеньня 1 студзеня 2010 году. У 2013 годзе гуртовая цана за кіляграм спайсу ў Беларусі складала 1500 даляраў ЗША. Асноўную частку залежных ад дурману складалі юнакі ад 15 да 22 гадоў. Збыт гэтага дурману прадугледжваў пакараньне ад 8 гадоў пазбаўленьня волі з канфіскацыяй маёмасьці паводле Крымінальнага кодэксу Рэспублікі Беларусь.

## Крыніцы

Катэгорыя:Галюцынагены
Катэгорыя:Наркотыкі
Катэгорыя:Псыхаактыўныя рэчывы
Яўген Мілеўскі

**Яўген Мілеўскі** ( 14 студзеня 1995 году) — беларускі футбаліст, паўабаронца гомельскага «Лякаматыва».

## Кар’ера
### Клюбная
Кар’еру пачаў у складзе «Гомля», дзе гуляў за клюбны дубль. 17 траўня 2013 году дэбютаваў у асноўным складзе «Гомля». У другім сваім матчы за аснову, 24 траўня 2013 году супраць БАТЭ, выйшаў на замену на 93-й хвіліне і праз хвіліну падаў кутавы, пасьля якога Аляксандар Карніцкі пераправіў мяч у браму суперніка, чым здабыў «Гомлю» перамогу (2:1). Пасьля Мілеўскі ў сэзоне 2013 году згуляў яшчэ некалькі матчаў за першую каманду. У сэзоне 2014 году доўгі час спаборнічаў толькі за дубль, але ў канцы сэзону 2014 году пачаў зьяўляцца ў стартавым складзе на пазыцыі апорнага паўабаронцы. У лістападзе 2014 году падоўжыў кантракт з «Гомлем».

У сэзоне 2015 году ўжо быў асноўным апорным паўабаронцам каманды. У верасьні і кастрычніку адсутнічаў праз траўмы, а пазьней вярнуўся ў асноўны склад. Сэзон 2016 году разам з «Гомлем» правёў у Першай лізе і дапамог камандзе атрымаць перамогу ў турніры. У першай палове сэзону 2017 году гуляў у першай адзінаццатцы каманды, але страціў месца ў пачатковым складзе і пачаў выходзіць на гульнявую пляцоўку за дубль. У студзені 2018 году яшчэ на адзін год падоўжыў кантракт з клюбам. Аднак, у сэзоне 2018 году толькі ў трох матчах выйшаў на замену. У жніўні 2018 году перайшоў у жыткавіцкі ЮАС.

У студзені 2019 году стаў гульцом сталічнага «Энэргетыка-БДУ», аднак ужо ў сакавіку на ўзаемную згоду бакоў пакінуў яго і далучыўся да рэчыцкага «Спадарожніка», а праз два тыдні зноў стаў гульцом «Гомля». У першай палове сэзону 2019 году звычайна заставаўся на лаўцы запасных, зь лета пачаў часьцей зьяўляцца ў стартавым складзе. У сьнежні 2019 году падоўжыў кантракт з гомельскім клюбам. У 2020 годзе звычайна выходзіў на замену.

У пачатку 2021 году трэнаваўся з рэчыцкім «Спадарожнікам», а пазьней далучыўся да пінскай «Хвалі», зь якой у сакавіку склаў працоўную ўгоду. Пачынаў сэзон у стартавым складзе каманды, але зь верасьня пераважна выходзіў на замену. У студзені 2022 году паводле пагадненьня бакоў пакінуў пінскі клюб і неўзабаве стаў гульцом гомельскага «Лякаматыва», дзе замацаваўся ў пачатковым складзе. У студзені 2023 году падоўжыў супрацу з гамельчукамі. У студзені 2024 году зноў падоўжыў кантракт зь «Лякаматывам». У чэрвені 2025 году згуляў 100-ы матч у складзе гомельскага клюбу.

### Міжнародная
Выступаў за зборную Беларусі (да 19 гадоў). 16 студзеня 2015 году дэбютаваў у зборнай Беларусі (да 21 году) у матчы супраць зборнай Туркмэністану на Кубку Садружнасьці. Усяго за зборную правёў 8 матчаў — усе ў першай палове 2015 году.

## Статыстыка

## Крыніцы

## Вонкавыя спасылкі
* Профіль на сайце «Гомелю»
* Статыстыка «ПБ-Инфо»

Катэгорыя:Беларускія футбалісты
Сяргей Русецкі

**Сярге́й Русе́цкі** (нарадзіўся 8 сакавіка 1989 году) — колішні беларускі футбаліст, паўабаронца.

## Кар’ера
### Клюбная
Выхаванец клюбу «Зорка-БДУ», за які ў 2006—2007 гадах выступаў у Першай лізе. У лютым 2008 году поруч з шэрагам іншых беларускіх гульцоў перайшоў у чэскі клюб «Мост». Зь цягам часу стаў адным з асноўных футбалістаў каманды. У пачатку 2012 году праз траўмы вярнуўся ў «Зорку-БДУ», за якую гуляў у Другой лізе. Другую палову сэзону 2012 году правёў у другім дывізіёне Швэцыі ў клюбе «Браге».

У пачатку 2013 году зноў стаў гульцом «Зоркі-БДУ», аднак неўзабаве быў арандаваны клюбам Найвышэйшай лігі «Менск». У складзе «Менска» правёў толькі адзін матч і ўлетку пакінуў каманду праз пашкоджаньні, да канца сэзону больш не зьяўляўся на полі. У сэзоне 2014 году пачаў выступаць за «Зорку-БДУ» ў Першай лізе, дзе быў адным зь лідэраў каманды. У жніўні 2014 году разам з таварышам па «Зорцы» Аляксеем Хадневічам на правах арэнды далучыўся да магілёўскага «Дняпра», аднак ня даў рады. Пагатоў, каманда паводле вынікаў сэзону выбыла ў Першую лігу.

З 2015 году зноў стаў гуляць за «Зорку-БДУ». Большую частку сэзону 2016 году прапусьціў праз траўмы. У сакавіку 2018 году далучыўся да ўзбецкай «Бухары», аднак ужо ў чэрвені таго ж году пакінуў клюб. У ліпені 2018 году вярнуўся ў Беларусь, узмацніўшы склад «Смалявічаў». Спачатку звычайна выходзіў на замену, пазьней пачаў зьяўляцца ў пачатковым складзе.

У студзені 2019 году перайшоў у менскі НФК. Пакінуў каманду ў жніўні 2019 году.

### Міжнародная
У студзені 2009 году выступаў за малодшую моладзевую зборную Беларусі (да 20 гадоў) на турніры ў Досе, дзе ў трох матчах забіў тры галы. 25 сакавіка 2011 году згуляў за моладзевую зборную Беларусі ў таварыскім матчы супраць зборнай Чэхіі (0:2). У кастрычніку 2011 году быў запрошаны ў алімпійскую зборную Беларусі, у пачатковым складзе якой выйшаў у матчы супраць другой зборнай Расеі (2:3), аднак быў заменены ўжо ў першым тайме.

### Трэнэрская
У лютым 2020 году быў прызначаны галоўным трэнэрам жаночай каманды «Зорка-БДУ». У лістападзе 2023 году атрымаў трэнэрскую ліцэнзію катэгорыі A.

## Статыстыка

## Крыніцы

## Вонкавыя спасылкі
* Статыстыка «ПБ-Инфо»
* Профіль на soccerway.com

Катэгорыя:Беларускія футбалісты
Катэгорыя:Футбалісты клюбу «Дняпро» Магілёў
Катэгорыя:Футбалісты клюбу «Менск»
Катэгорыя:Футбалісты клюбу «Энэргетык»-БДУ Менск
Катэгорыя:Футбалісты клюбу «Смалявічы»
Катэгорыя:Футбалісты клюбу «Крумкачы» Менск
Сындром раздражнёнага кішачніка

**Сындром раздражнёнага кішачніка** (СРК) — функцыянальны разлад тоўстай кішкі. Сустракаецца пераважна ў 30—40 гадоў найчасьцей сярод гараджанаў.

## Чыньнікі
Немач выклікаецца праз стрэс, хранічную стомленасьць, парушэньне ўстойлівага раскладу харчаваньня, нястачу расьліннай абалоніны ў ежы, ужываньне раздражняльнай ежы (газаваны напой, кава, сьпірт і тлустыя стравы), маларухомы лад жыцьця, эндакрынныя парушэньні (атлусьценьне, гіпатэрыёз, цукровы дыябэт і дысбактэрыёз).

## Праявы
Парушэньне праяўляецца праз боль і ўздуцьце жывата на трэцюю гадзіну пасьля яды і да спаражненьня, запор і панос адразу пасьля ежы ў першай палове дня, нетрыманьне газаў увечары. Адчуваецца бурчаньне і пераліваньне ў жываце, няпоўнае спаражненьне кішачніка, цяжар і перапаўненьне ў эпігастрыі. Адзначаецца ванітаваньне, адрыжка, галаўны боль, адчуваньне камяку пры глытаньні і нястача паветра.

## Крыніцы

Катэгорыя:Захворваньні
Катэгорыя:Гастраэнтэралёгія
Атыт

**Атыт** ( — вуха) — запаленьне вуха. Найчасьцей здараецца ўвосень, узімку і ўвесну. Зьяўляецца асноўнай прычынай тугавухасьці, што вядзе да страты працаздольнасьці. Ускладненьне выклікае мэнінгіт, абсцэс мозгу і сэпсіс, што ўяўляе сьмяротную пагрозу.

## Папярэджаньне
Неўспрымальнасьці да хваробы спрыяе ўстойлівы расклад багатага на вітаміны харчаваньня і загартоўваньне (халодныя нажныя ванны, прахалодныя абціраньні, працяглае знаходжаньне на сьвежым паветры і разьмінаньне).

## Чыньнікі
Хваробе спрыяе заражэньне рэсьпіраторным вірусам, адэнатанзілярная паталёгія, скрыўленьне перагародкі носа, гіпэртрафія насавых ракавінаў і вазаматорны рыніт.

## Праявы
Хвароба пачынаецца болем у вуху i агульным недамаганьнем (дрыжыкі і павышэньне тэмпэратуры). Зьяўляецца галаўны боль, пры націсканьні на смочкападобны адростак за вушной ракавінай адчуваецца боль, на 4—5 суткі бубенная балонка прарываецца — з вуха выцякае гной.

## Крыніцы

Катэгорыя:Захворваньні
Украінская лацінка

**Украі́нская лаці́нка** ( альбо проста ***Łatynka***) — агульная назва розных варыянтаў лацінскага альфабэта для ўкраінскае мовы. Нейкія зь іх засталіся праектамі, а нейкія былі ў адносна актыўным ужытку на працягу пэўнага часу. Фактычна можна выдзяліць тры тыпы ўкраінскае лацінкі: на аснове польскага альфабэта, на аснове чэскага/харвацкага альфабэта ды на аснове ангельскага правапісу.

Афіцыйны правапіс украінскае мовы прадугледжвае ўжываньне толькі кірылічнага альфабэта, а дыскусіі наконт статусу ды формы лацінкі фактычна трываюць дацяпер.

## Варыянты
Першыя спробы перавесьці ўкраінскую мову на лацінку адбываліся на мяжы XVIII і XIX стагодзьдзяў, а ў аснове таго лацінскага альфабэту была польская лацінка. Так, першы стандартызаваны альфабэт — «абэцадла» — уклаў Ёсіп Лазінскі ў 1835 г. Аднак большасьць украінскіх культурных дзеячоў Галіччыны выступіла супраць зьменаў правапісу і перамена не адбылася. Зрэшты гэты варыянт здабыў адносную папулярнасьць і яго выкарыстоўвалі ажно да 1940-ых гадоў: друкавалі кнігі ды пэрыёдыку, а ў другой палове 19. стагодзьдзя аўстрыйскія ўлады выкарыстоўвалі абэцадла для канцылярскіх запісаў па-ўкраінску.

У 1859 годзе чэскі славіст Ёсіф Ірэчэк зьдзейсьніў яшчэ адну спробу перавесьці ўкраінскую мову на лацінку, гэтым разам узяўшы за аснову чэскі правапіс. Зрэшты, гэты праект таксама не прайшоў з тых жа прычынаў, што й праект Лазінскага — кансэрватызм украінскае эліты Галіччыны. Ён не здабыў такой папулярнасьці, як абэцадла, але стаў асновай для новых праектаў лацінкі ў 20 ды 21 стагодзьдзях.

У цяперашні час найболей папулярнымі ёсьць правапіс Івана Лучука (крыху падпраўлены праект Ірэчэка) ды г. зв. «гаевіцкі» правапіс (гэты назоў умоўны, фактычна праект ня мае назвы). Акрамя таго існуе дзяржаўны стандарт раманізацыі на ангельскай аснове зь нейкімі элемэнтамі традыцыйнае лацінкі (ятацыя пасьля зычных), які выкарыстоўваюць, напрыклад, для перадачы імёнаў у замежных пашпартах ці трансьлітарацыі назоваў вуліцаў.

# (*) — мяккі знак перадаюць у форме мяккіх зычных, а перад галоснымі ён перадаецца як *i* + галосны.
# (**) — мяккі знак заўсюды перадаюць у форме мяккіх зычных (*ć, ď, ľ, ń, ŕ, ś, ť, ź, ľ*), таксама перад галоснымі.

## Крыніцы

## Вонкавыя спасылкі
* Ігор Чорновол. Латинка в українському правописі: ретроспектива і perspektyva — 2001. — артыкул пра гісторыю ўкраінскае лацінкі.
* Korotkyj pravopys — правапіс Івана Лучука.
* Ярослав Михайлишин Транслітерація чи латинська абетка для української мови — спрошчаны «гаевіцкі» правапіс.
*  Постанова від 27 січня 2010 р. N 55. Про впорядкування транслітерації українського алфавіту латиницею — дзяржаўны стандарт.

Катэгорыя:Лацінскі альфабэт
Катэгорыя:Украінская мова
МАЗ-205

**МАЗ-205** — гарадзкі сучленены нізкападлогавы аўтобус другога пакаленьня, што вырабляецца на Менскім аўтамабільным заводзе з 2009 году. Распрацоўваўся з сакавіка 2008 году. Упершыню журналістам яго прадставілі 7 кастрычніка 2009 году. 16-21 кастрычніка яго паказвалі на эўрапейскай выставе аўтобусаў у Картрэйку (Бэльгія), 30 чэрвеня — 2 ліпеня 2010 г. — на выставе ў Ніжнім Ноўгарадзе (Расея). Прызначаўся для перавозу 175 чалавек, у тым ліку 39 — седзячы. Паліўны бак зьмяшчаў 220 літраў. Рухавік адпавядаў стандарту Эўра-5.

## Крыніцы

## Вонкавыя спасылкі
* Фотаздымак белага аўтобуса МАЗ-205. Buspictures

Катэгорыя:Аўтобусы МАЗ
Катэгорыя:Транспарт у Беларусі
Катэгорыя:Зьявіліся ў 2009 годзе
Катэгорыя:Нізкападолгавыя аўтобусы
Тарпэда (стадыён, Менск)

«**Тарпэда**» — стадыён у Менску, хатняя арэна клюбу «Тарпэда Менск». Умяшчальнасьць спартовага збудаваньня складае 4820 чалавек. Праехаць да стадыёну можна скарыстаўшыся мэтрапалітэнам, збудаваньне знаходзіцца каля станцыі «Аўтазаводзкай».

Стадыён быў пабудаваны ў 1958 годзе, пасьля чаго пачаў прымаць матчы чэмпіянату БССР па футболе, стаўшы хатняй арэнай клюбу «Тарпэда». З 1992 году на стадыёне пачалі праводзіцца гульні чэмпіянату Беларусі па футболе. Акрамя таго стадыён выкарыстоўваўся для правядзеньня міжнародных матчаў жаночай зборнай Беларусі па футболе й юнацкай зборнай краіны. У 2009 годзе на ім праводзіліся фінальныя гульні чэмпіянату Эўропы сярод дзяўчынак да 17 гадоў. У пачатку 2000-х гадоў насупраць адзінай трыбуны былі пабудаваныя дадатковыя месцы. Празь нейкі час асноўная трыбуна была зачынена з-за свайго аварыйнага стану.

Пасьля ліквідаваньня ў 2006 годзе «Тарпэда» стадыёнам пачаў карыстацца футбольны клюб «Менск», пазьней ён зьехаў на новую арэну Таксама некаторыя хатнія гульні на ім праводзіў клюб «Зорка-БДУ». У цяперашні час на стадыён вярнуўся адроджаны клюб «Тарпэда».

## Крыніцы

## Вонкавыя спасылкі
* Стадыён «Тарпэда». Football Line-Ups
* Фатаздымкі й апісаньне стадыёну

Катэгорыя:Стадыёны Беларусі
Катэгорыя:Збудаваньні Менску
Катэгорыя:Футбольныя стадыёны Менску
Олесун (футбольны клюб)

«**Олесун**» () — нарвэскі футбольны клюб з гораду Олесуну. Заснаваны ў 1914 годзе. Двухразовы ўладальнік Кубка Нарвэгіі (2009, 2011).

## Крыніцы

## Вонкавыя спасылкі
* Афіцыйны сайт
Міжнароднае радыё Кітая

**Міжнароднае радыё Кітая** (МРК) — дзяржаўная радыёстанцыя Кітая, заснаваная ў 1941 годзе ў Пэкіне для замежнага вяшчаньня. У 2009 г. вяшчала на больш як 50 мовах і мела 30 карэспандэнцкіх пунктаў за мяжой. Сайт радыё, створаны ў 1999 г., зьмяшчаў навіны на 59 мовах. 23 верасьня 2009 г. зьявіўся беларускамоўны сайт радыё, на якім зьмясьцілі навіны Кітая, зьвесткі пра яго гісторыю, звычаі, культуру, кухню, музыку і пісьменнасьць.

## Крыніцы

Катэгорыя:Радыёстанцыі
Катэгорыя:Радыёвяшчальныя арганізацыі
Катэгорыя:Радыёвяшчаньне
Катэгорыя:Кітай
Катэгорыя:Пэкін
Катэгорыя:Зьявіліся ў 1941 годзе
Лякаматыў Плоўдзіў

«**Лякаматыў**» () — баўгарскі футбольны клюб з гораду Плоўдзіва. Заснаваны ў 1926 годзе. Чэмпіён Баўгарыі (2004).

## Гісторыя
На працягу ўсёй гісторыі клюбу ён перажыў шэраг складаных рэарганізацый. Збольшага яны былі зьвязаныя з палітычным станам у Баўгарыі ў камуністычны пэрыяд з 1944 па 1989 гады, што прывяло да зьмены існасьці спартовых клюбаў ва ўсёй краіне, каб адпавядаць гэтак званай савецкай мадэлі. Уласна для «Лякаматыву», гэтыя зьмены прывялі да зьліцьця дзьвюх асобных камандаў, якія адрозьніваліся паміж сабою паводле сваёй сутнасьці. Для таго, каб зразумець паходжаньне сучаснага клюбу, гісторыю «Лякаматыву» можна падзяліць на дзьве асноўныя часткі. Першая зь іх адносіцца да клюбу «Спортклюб», а іншая зьвязаная з чыгункай і рабочай камандай ЖСК.

Увесну 1922 году быў закладзены спартовы клюб «Караджа», калі некалькі аматарскіх футбольных камандаў у адным з раёнаў Плоўдзіва вырашылі стварыць уласную каманду, каб браць удзел у чэмпіянаце Плоўдзіва. Праз два гады, у 1924 годзе, у тым жа раёне быў створаны яшчэ адзін спартовы клюб з назовам «Атлетык». 25 ліпеня 1926 году «Караджа» і «Атлетык» аб’ядналіся і стварылі агульны клюб «Спортклюб». Каманда абрала белы, чорны і чырвоны колеры ў якасьці асноўных для сваёй формы і гербу. На той час у Баўгарыі існавалі толькі рэгіянальныя чэмпіянаты, таму «Спортклю» браў удзел у розыгрышы чэмпіянату Плоўдзіва, спачатку ў другім дывізіёне да 1933 году, а потым і ў першым. У 1940 годзе дружына здабыла тытул чэмпіёнаў Плоўдзіва. Пасьля клюб далучыўся да навастворанага Нацыянальнага дывізіёну, які ўлучаў 10 найлепшых клюбаў краіны. Аднак, праз Другую сусьветную вайну турнір быў прыпынены, але каманда брала ўдзел у Царскім кубку, двойчы дасягаючы фіналаў у 1940 і 1942 гадах.

У той жа час у сярэдзіне 1930-х гадоў чыгуначны прафэсійны зьвяз рабочых і маракоў пачаў ствараць шматлікія культурныя і спартовыя арганізацыі ва ўсёй краіне. Работнікі чыгункі таксама стварылі спартовы клюб у Плоўдзіве, бо горад ёсьць адным з асноўных чыгуначных цэнтраў краіны. 13 чэрвеня 1935 году быў закладзены клуб ЖСК (). Асблівых посьпехаў клюб ня меў, нашмат саступаючы гулоўным клюбам гораду «Спортклюбу» і «Боцеву». Аднак, да 1940 году паказьнікі клюбу палепшыліся і ў 1944 годзе каманда здабыла перамогу ў чэмпіянаце Плоўдзіва.

У 1944 годзе з усталяваньнем савецкае ўлады ў краіне пачалася рэарганізацыя футбольных клюбаў. У горадзе пачаўся працэс аб’яднаньняў клюбаў. Да «Спортклюбу» былі далучаныя некалькі армянскіх камандаў зь ніжэйшых дывізіёнаў, як то «Шант» і «Ерэван». Таксама зьліцьцё адбылося з каталіцкім клюбам «Парчавіч». Празь неславянскае паходжаньне назвы ўлады перайменаваны ў «Славію».

## Склад
: *Актуальны на 22 лютага 2026 году*

## Крыніцы

## Вонкавыя спасылкі
* Афіцыйны сайт

Катэгорыя:Плоўдзіў
Сабалёўка

Назву **Сабалёўка** маюць:

* Сабалёўка — рака ў Клімавіцкім раёне Магілёўскай вобласьці, левы прыток ракі Лабжанка, басэйн Дняпра
* Сабалёўка — вёска ў Галіцкім сельсавеце Клімавіцкага раёну Магілёўскай вобласьці
* Сабалёўка — вёска ў Родненскім сельсавеце Клімавіцкага раёну Магілёўскай вобласьці
Сураў

Назву **Сураў** маюць:

* Сураў — рака ў Клімавіцкім і Касьцюковіцкім раёнах Магілёўскай вобласьці, правы прыток ракі Беседзь, басэйн Дняпра
* Сураў — вёска ў Клімавіцкім раёне Магілёўскай вобласьці
Бобслэй

**Бобслэ́й** ( ) — зімовы алімпійскі від спорту, які ўяўляе сабой хуткасны спуск з гораў па адмыслова абсталяваных лядовых трасах на кіруемых санях — бобах.

Радзімай бобслэю зьяўляецца Швайцарыя. Тут у 1888 годзе ангельскі турыст Уілсан Сьміт злучыў паміж сабой двое саней з дошкай і выкарыстоўваў іх для падарожжа з Санкт-Морыцу ў разьмешчаную некалькі ніжэй Чэлэрыну. Там жа, у Санкт-Морыцы, у канцы XIX ст. быў арганізаваны й першы ў сьвеце бобслэйны спартыўны клюб, дзе былі распрацаваныя асноўныя правілы спаборніцтваў у гэтым відзе спорту, прычым экіпаж санак тады складаўся зь пяці чалавек — трох мужчынаў і дзьвюх жанчынаў. У далейшым колькасьць членаў экіпажу бобслэйных санак зьмянялася — два, чатыры, пяць, а часам і восем чалавек.

Бобслэй атрымаў распаўсюджваньне ў шэрагу краінаў Эўропы, дзе сталі праводзіцца спаборніцтвы, а затым і нацыянальныя чэмпіянаты па гэтым відзе спорту. У Аўстрыі яны праводзяцца з 1908 году, а ў Нямеччыне — з 1910 году.

Першыя ў сьвеце асаблівыя сані — «боб» былі сканструяваныя ў 1904 годзе.

## Вонкавыя спасылкі

* Міжнародная фэдэрацыя бобслэю й табагану/Federation Internationale de Bobsleigh et de Tobaganning

Катэгорыя:Зімовыя віды спорту
Катэгорыя:Зімовыя алімпійскія віды спорту
Бадмінтон

**Бадмінтон** — від спорту, які ўяўляе сабой перакідваньне празь сетку гульнявога снараду пад назвай валан з дапамогай ракетак. Алімпійскі від спорту з 1992 году.

У бадмінтон гуляюць два чалавекі адзін супраць аднаго або дзьве каманды з двух чалавек. Гульня праходзіць на пляцоўцы, падзеленай сеткай. Праціўнікі разьмяшчаюцца на процілеглых баках пляцоўкі. Мэта гульні — перакінуць валан празь сетку так, каб той дакрануўся да зямлі на палове суперніка ў межах пляцоўкі.

## Гісторыя бадмінтону ў Беларусі
У Беларусі разьвіваецца з 1960-х г. У 1962 годзе створаная фэдэрацыя бадмінтону Беларусі. У 1968 годзе адбылася першая міжнародная сустрэча (з камандай Югаславіі). Зборная каманда Беларусі шматразовы чэмпіён і прызёр чэмпіянатаў СССР, Кубкаў СССР і летніх Спартакіядаў народаў СССР. З 1993 году Беларусь знаходзіцца ў Міжнароднай фэдэрацыі й Эўрапейскім зьвязе па бадмінтоне.

## Вонкавыя спасылкі
* Міжнародная фэдэрацыя бадмінтону
* Сусьветная фэдэрацыя бадмінтону
* PRO Badminton club (Клюб аматараў бадмінтону)
* Навіны бадмінтону на сайце esport.by
* Эўрапейскі саюз бадмінтону
* Бадмінтон у Тўітэры
Што? Дзе? Калі? у Беларусі

«**Што? Дзе? Калі? у Беларусі**» — інтэлектульная тэлеперадача, аналяг расейскага «*[[Што? Дзе? Калі?]]*», першы выхад у этэр адбыўся ў 2009 годзе.

## Каманды
У 2009 годзе ў «*Што? Дзе? Калі?*» зьявіліся каманды Сяргея Буяна, Андрэя Супрановіча, Леаніда Клімовіча і Алёны Повышавай. У 2010 годзе была ўтворана каманда Аляксея Палявога, а таксама Аляксея Купракова.

Цяпер у беларускім «*Што? Дзе? Калі?*» 6 камандаў: Андрэя Супрановіча, Аляксея Палявога, Алёны Повышавай, Сяргея Верацілы, Сяргея Буяна і Дзьмітрыя Шпака.

### Сьпіс камандаў
Каманда Андрэя Супрановіча:

* **Андрэй Супрановіч**
* Міхал Карпук
* Павал Чарняўскі
* Сяргей Дубялевіч
* Іван Тапчый
* Вера Рабкіна

Каманда Аляксея Палявога
* **Аляксей Палявы**
* Андрэй Крэкель
* Юлія Бэйнэр
* Дзьмітры Старыковіч
* Дзьмітры Герчыкаў
* Дзяніс Рыбачук

Каманда Алёны Повышавай
* **Алёна Повышава**
* Алена Шыбут
* Дар’я Шаўцова
* Марыя Араноўская
* Аляксандра Татарынава
* Надзея Ляйчынская

Каманда Сяргея Верацілы
* **Сяргей Вераціла**
* Сяргей Капусьнікаў
* Кіра Палявая
* Расьціслаў Міневіч
* Аляксей Кавалёў
* Максім Бучнеў

Команда Сяргея Буяна
* **Сяргей Буян**
* Дар’я Касьценка
* Сяргей Марозаў
* Уладзіслаў Дронаў
* Павал Растоўцаў
* Раман Альшэўскі

Команда Дзьмітрыя Шпака
* **Дзьмітры Шпак**
* Аляксей Шпікат
* Тацяна Харшунова
* Дзьмітры Карасёў
* Мікалай Філон
* Юры Ермакоў

## Дадатковыя зьвесткі
Здымкі адбываюцца ў Палацы культуры Менскага аўтамабільнага заводу, у адмыслова зробленай аўдыторыі, выкананай на ўзор расейскага «*[[Што? Дзе? Калі?]]*».

## Абаронцы традыцыяў
Як і ў расейскім у беларускім «*Што? Дзе? Калі?*» таксама ёсьць абаронцы традыцыяў: абаронца інтарэсаў знаўцаў — старэйшы намеснік кіраваньня МТБанку Валеры Смоляк. Абаронца інтарэсаў тэлегледачоў — генэральны дырэктар кампаніі «B&B Insurance Co» Барыс Меднік. У 2012 годзе таксама заснавалі пасаду юрыдычнага дарадцы гульні, у любым спрэчным выпадку прыняць рашэньне ў строгай адпаведнасьці з правіламі клюбу дапаможа старэйшы партнэр кампаніі «Аргумэнт» Дзяніс Алейнікаў.

## Прызы
У адборачнай гульні найлепшаму гульцу падаецца прыз — кніга, а ў фінале — малая крышталёвая сава.

Калі знаўцы не адказываюць на пытаньне тэлегледача, тэлеглядач, які даслаў пытаньне атрымлівае грашовае ўзнагароджаньне — 1 мільён беларускіх рублёў. Таксама існуе прыз за відэапытаньне — незалежна ад адказу знаўцаў тэлегледачы атрымліваюць дадатковы прыз памерам 1 мільён беларускіх рублёў.

## Глядзіце таксама
* Што? Дзе? Калі? у Расеі

## Заўвагі

## Вонкавыя спасылкі
* Афіцыйны сайт «Што? Дзе? Калі? у Беларусі»
* Што? Дзе? Калі? на сайце «АНТ»

Катэгорыя:Што? Дзе? Калі?
Мова асэмблера

**Мо́ва асэ́мблера** () — машына-арыентаваная мова праграмаваньня нізкага ўзроўню, якая адпавядае (звычайна ў суадносінах «адзін да аднаго») набору інструкцыяў машыннага коду пэўнай архітэктуры. Дыялекты мовы асэмблера розьняцца на розных архітэктурах, у процівагу мовам праграмаваньня высокага ўзроўню, якія адрозьніваюцца мабільнасьцю адносна некалькіх розных архітэктур.

Для пераўтварэньня праграмы на мове асэмблера ў выканальны машынны код выкарыстоўваецца *[[#Асэмблер|асэмблер]]* (ад  — зборца), а сам працэс пераўтварэньня называецца *асэмбляваньне*.

## Крыніцы

Асэмблера мова
Шорт-трэк

**Шо́рт-трэ́к** ( — бег на каньках на кароткай дарожцы) — канькабежны спорт, у якім у залежнасьці ад дыстанцыі 4—8 спартоўцаў ладзяць забег па авальнай лёдавай дарожцы даўжынёй 111,12 м.

Уваходзіць у 5-ку найбольш траўматычных відаў спорту, таму канькабежцы апранаюць шлем, ахоўныя акуляры, пальчаткі, накаленьнікі і абарону шыі. У кароткім забегу забараняецца: карыстацца канькамі з рухомам лязом для хуткасьці («клапы»), замінаць іншым зразаць адлегласьць, перасякаць дыстанцыю больш хуткіх канькабежцаў і выкідваць нагу на фінішы. Мае мянушку «кароткі лёд».

## Мінуўшчына
На пачатку ХХ стагодзьдзя кароткія забегі на каньках сталі ладзіць у ЗША і Канадзе. У 1981 годзе ўпершыню правялі Першынство сьвету ў кароткім забегу на каньках. У 1992 годзе Зімовыя Алімпійскія гульні 1992 году ўпершыню ўлучылі кароткі забег канькабежцаў у праграму спаборніцтваў. У 1999 годзе прайшоў 1-ы Кубак сьвету ў кароткім забегу на каньках.

## Беларусь
На Зімовыя Алімпійскія гульні 2002 году ў Солт-Лэйк-Сіці (штат Юта, ЗША) упершыню паехала прадстаўніца Беларусі Юлія Елсакова-Паўловіч, якая паўторна выступала на Алімпіядзе 2006 году ў Турыне (край П’емонт, Італія). У 2013 годзе беларускія канькабежцы паставілі 4 нацыянальныя рэкорды на міжнародных спаборніцтвах. У выніку Міжнародны саюз канькабежцаў (Швайцарыя) упершыню накіраваў на Зімовыя Алімпійскія гульні 2014 году ў Сочы (Краснадарскі край, Расея) адразу 2-х канькабежцаў ад Беларусі. Імі сталі Вольга Талаева і Максім Сяргееў, які быў першым мужчынам у кароткім забегу на Алімпіядзе.

## Крыніцы

Катэгорыя:Зімовыя алімпійскія віды спорту
Скелетон

**Скелетон** ( з грэц. «шкілет, каркас») — зімовы алімпійскі від спорту, які прадстаўляе сабой спуск па лёдным жолабе на адмысловых санях, пераможца якога вызначаецца па суме двух ці чатырох заездаў.

Катэгорыя:Зімовыя віды спорту
Катэгорыя:Зімовыя алімпійскія віды спорту
Як я сустрэў вашу маму

«**Як я сустрэў вашу маму**» () — амэрыканскі камэдыйны тэлесэрыял, створаны Картэрам Бэйзам і Томасам Крэйгам. У аснове ляжыць апавяданьне аднаго з галоўных герояў — Тэда Мосьбі, які ў 2030 годзе апісвае сваім дзецям падзеі яго жыцьця і жыцьця яго сяброў у Нью-Ёрку ў 2005—2013 гадах. Сэрыял адрозьніваецца нелінейнай пабудовай шматлікіх сэрыяў, калі паказываецца спачатку канец гісторыі, і толькі потым уся сюжэтная лінія, які прывяла да яго. Прэм’ера сэрыялу адбылася 19 верасьня 2005 на амэрыканскім тэлеканале «CBS».

Катэгорыя:Тэлесэрыялы ЗША
Стральба з лука

**Стральба́ з лу́ка** — від спорту, а таксама мастацтва або практычнае ўменьне па стральбе ў цэль (альбо на адлегласьць) з выкарыстаньнем лука й стрэлаў.

## Гістарычныя зьвесткі
Мастацтва стральбы з лука ўзьнікла ў эпоху позьняга палеаліту альбо раньняга мэзаліту. Самыя старыя знаходкі, зьвязаныя са стральбой з лука, датуюцца VIII—IX стагодзьдзямі да нашай эры. Гістарычна стральба з лука выкарыстоўвалася для паляваньня й баявых дзеяньняў. Лук выкарыстоўваўся з такой мэтай практычна паўсюдна. Адзіным рэгіёнам, дзе мастацтва стральбы з лука не было вядомае да XIX стагодзьдзя, зьяўляецца Аўстралія й Акіянія. У буйных баявых дзеяньнях лук апошні раз выкарыстоўваўся ў пачатку XIX стагодзьдзя.

## Спартовыя спаборніцтвы
Спаборніцтвы па стральбе стрэламі па мішэнях — адзін з найбольш старажытных відаў спорту. Мэта — трапіць у мішэнь найбліжэй да яе цэнтру. Страляюць са спартыўнага лука, які складаецца з дрэўка (драўлянае, мэталічнае, з сынтэтычных матэрыялаў або камбінаванае) і цецівы (сынтэтычныя валокны). Маса лука ў мужчынаў 22 кг, у жанчынаў каля 15 кг. Страла — драўляны, мэталічны ці плястмасавы стрыжань з наканечнікам і апярэньнем. Спаборніцтвы праводзяцца на дыстанцыях 30, 50, 70 і 90&nbsp;м для мужчынаў і 30, 50, 60 і 70&nbsp;м для жанчынаў. Дыямэтар мішэні 80 і 122&nbsp;см.

Спаборніцтвы па стральбе з лука вядомыя з XV&nbsp;ст. (Швайцарыя). Міжнародная фэдэрацыя заснаваная ў 1931. Чэмпіянаты сьвету праводзяцца з 1931 (штогод, з 1960 праз год), Эўропы — з 1968, у асабістым і камандным заліках. У праграме Алімпійскіх гульняў — з 1904.

## Літаратура
* 
* Ford, Horace (1887) The Theory and Practice of Archery London: Longmans, Green

## Вонкавыя спасылкі
* English version of Traditional Shooting Manual
* Падручнік па стральбе з традыцыйнага лука
Агульнанацыянальнае тэлебачаньне

**«Агульнанацыянальнае тэлебачаньне»** («АНТ») — расейскамоўны прапагандысцкі тэлеканал рэжыму Лукашэнкі ў Беларусі, заснаваны згодна з указам Аляксандра Лукашэнкі ад 15 лютага 2002 году № 101.

Пачаў трансьляцыі 25 чэрвеня 2002 году на частасьці Грамадзкага расейскага тэлебачаньня з працягам распаўсюду ў этэры часткі расейскіх перадачаў. Ад заснаваньня меў карэспандэнцкія пункты ва ўсіх абласных цэнтрах Беларусі і за мяжой (Данія, ЗША, Кітай, Польшча, Расея, Швэцыя і Ўкраіна). У сакавіку 2007 г. атрымаў галоўную ўзнагароду трэцяга нацыянальнага спабору «Тэлевяршыня» з рук прэзыдэнцкага ідэоляга і памочніка Алега Праляскоўскага за правядзеньне канцэртнага тура «За Беларусь!» напярэдадні прэзыдэнцкіх выбараў 2006 году. У 2007 г. на сваю 5-ую гадавіну перайшоў на кругласутачнае вяшчаньне.

Летам і восеньню 2020 году, пасьля гвалтоўнага падаўленьня сілавымі структурамі рэжыму Лукашэнкі хвалі масавых пратэстаў, выкліканых фальсыфікацыяй прэзыдэнцкіх выбараў, з АНТ у знак пратэсту супраць цэнзуры і прапаганды каля чвэрці ўсіх працаўнікоў: не менш за 80 чалавекаў з 300. Паводле сьведкаў, кіраўнік АНТ Марат Маркаў пагражаў звальняючымся крымінальнымі справамі і .

3 чэрвеня 2021 году на тэлеканале выйшла перадача з удзелам Рамана Пратасевіча і Марата Маркава, абазначаная як інтэрвію Пратасевіча. Перадача выклікала шматлікую крытыку і была расцэненая многімі як элемэнт катаваньня палітвязьня. 21 чэрвеня 2021 году Маркаў быў унесены ў санкцыйны сьпіс Вялікабрытаніі*.*

## Перадачы
* Адкрыты фармат (панядзелак, 21:05; вядоўца Вячаслаў Бандарэнка);
* Дыханьне плянэты (нядзеля, 21:05; кіраўнік Тэнгіз Думбадзэ);
* Контуры (нядзеля, 20:00; вядоўца Аляксандар Аверкаў);
* Наш ранак (панядзелак-пятніца, 6:00 і нядзеля, 7:00; вядоўцы Валер Кашчэеў і Люся Лушчык, Герман Цітоў і Натальля Радзіна, Яўген Булка і Вольга Багатырэвіч);
* Тэма дня (аўторак-чацьвер, 22:15; Зьміцер Семчанка);
* Чакай мяне (пятніца, 18:20; вядоўцы Зьміцер Пусьцільнік і Юлія Кадушкевіч);
* Як ёсьць (субота, 20:45; вядоўца Аляксей Міхальчанка).

## Крыніцы

Катэгорыя:Тэлеканалы на расейскай мове
Катэгорыя:Арганізацыі, заснаваныя ў 2002 годзе

Катэгорыя:Прапаганда ў Беларусі